cyanic-selkie/wikianc huggingface dataset:
எ
எ தமிழ் மொழியின் எழுத்துகளில் ஒன்று. இவ்வெழுத்து தமிழ் நெடுங்கணக்கில் ஏழாவதாக உள்ளது. இது மொழியின் ஒரு ஒலியையும், அவ்வொலியைக் குறிக்கும் வரிவடிவத்தையும் குறிக்கக்கூடும். இவ்வெழுத்தை "எகரம்" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்துக் கற்பிக்கும்போதும் இவ்வெழுத்தை "ஏனா" என்பது வழக்கம்.
"எ" யின் வகைப்பாடு
தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் எ உயிரெழுத்து வகையைச் சேர்ந்தது. ஒலிக்கும் கால அளவின் அடிப்படையில் இது குற்றெழுத்து எனப்படுகின்றது. குற்றெழுத்துகள் ஒரு மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் ஒரு மாத்திரை அளவுடனேயே ஒலிக்கும்
தமிழில் உள்ள வினாவெழுத்துகள் ஐந்தில் இதுவும் ஒன்று. இது சொல்லுக்கு முதலில் வந்து வினாப்பொருளைக் காட்டி நிற்கும். . எடுத்துக்காட்டாக எவன், எது, எங்கே போன்ற வினாச் சொற்களில் எ முதல் எழுத்தாக நிற்பதைக் காணலாம். இந்த எடுத்துக்காட்டுகளில் எ சொல்லின் உள்ளேயே வருவதால் அஃது அகவினா எழுத்து எனப்படுகின்றது. எ புற வினா எழுத்தாகவும் வருவதுண்டு. அவ்வாறு வரும்போது அது சொல்லுக்குப் புறம்பாக நிற்கும். எப்பெண் (எ + பெண்), எவ்விடம் (எ + இடம்) போன்ற சொற்கள் இதற்கு எடுத்துக்காட்டுகள் ஆகும்.
இனவெழுத்துகள்
எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் உயிரெழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. இம்மூன்று வித அடிப்படையிலும், எ என்பது ஏ க்கு இன எழுத்தாக அமையும்.
"எ" யும் மெய்யெழுத்துகளும்
எ என்ற உயிர் எழுத்துடன் மெய்யெழுத்துகள் 18 சேர்ந்து எகர உயிர்மெய்யெழுத்துகள் உருவாகின்றன. மெய்யெழுத்துகள் முதலெழுத்து வகைகளுள் ஒன்றாக இருப்பினும் வரிவடிவங்களில் எழுதும்போது மூல வரிவடிவங்கள் அகரத்தோடு கூடிய மெய்யெழுத்துகளையே குறிக்கின்றன. எகர உயிர்மெய்களில் எகரத்தைக் குறிக்க ஒற்றைக் கொம்புக்குறி அகரம் ஏறிய மெய்களுடன் சேர்த்தே எழுதப்படுகிறது.
18 மெய்யெழுத்துகளோடும் அகரம் சேரும்போது உருவாகும் உயிர்மெய் எழுத்துகளையும் அவற்றின் பெயர்களையும் கீழேயுள்ள அட்டவணை காட்டுகின்றது.
சொல்லில் எகரம் வரும் இடங்கள்
thumb|250px|'எ' எழுதும் முறை தனி எ சொற்களில் முதல் எழுத்தாக வரும். க், ச், ஞ், த், ந், ப், ம், வ் ஆகிய மெய்யெழுத்துகளுடன் சேர்ந்தும் எ சொற்களுக்கு முதலாக வரும் என்கிறது தொல்காப்பியம். இதிலிருந்து தொல்காப்பியத்தின்படி ஙெ, டெ, ணெ, யெ, ரெ, லெ, ழெ, ளெ றெ, னெ ஆகிய எழுத்துகள் சொற்களுக்கு முதலாக வரா என்பது தெளிவு. எனினும், தற்காலத்தில் பிற மொழிப் பெயர்களையும் சொற்களையும் எழுதுபவர்கள் டெ, யெ, ரெ, லெ போன்ற எழுத்துகளும் முதலில் வரும்படி எழுதுகின்றனர். டென்மார்க், யெமென், ரெட்டி, லெபனான் என்னும் சொற்கள் இவற்றுக்கு எடுத்துக்காட்டுகள்.
எகரம் தனித்து நின்று சொல்லுக்கு இறுதியாக வருவதில்லை. இது மெய்களோடு சேர்ந்தும் சொல்லுக்கு இறுதியில் வருவதில்லை. உயிரளபடைகளில் சொல்லுக்கு இறுதியில் எ இட்டு எழுதுவது வழக்கு ஆயினும், அது நெட்டுயிர்களின் மாத்திரை மிகுந்து ஒலிப்பதைக் காட்டுவதற்கான ஒரு குறியீடாக எழுதப்படுகிறதே அன்றி அது தனி எகரமாக நிற்பதில்லை. எகரம் தனியே சொற்களுக்கு இடையிலும் வருவதில்லை. பிற மெய்களுடன் கூடியே வரும்.
வரிவடிவம்
தமிழில் எகர ஒலியைக் குறிக்கும் வரிவடிவம் ஒன்றுபோலவே தொடக்க காலத்தில் இருந்தே இருந்ததில்லை. ஏறத்தாழ கி.மு. மூன்றாம் நூற்றாண்டில் இருந்து பல்வேறு காலகட்டங்களிலும் தமிழில் எகரத்தைக் குறிக்கப் பயன்பட்ட வரிவடிவங்கள் பற்றிய தகவல்கள் கல்வெட்டுகள் மூலம் கிடைக்கின்றன. சில காலங்களில் வெவ்வேறு இடங்களில் வெவ்வேறு வரிவடிவங்கள் பயன்பட்டதற்கான சான்றுகளும் உண்டு. கி.மு. மூன்றாம் நூற்றாண்டுக்குப் பின்னர்த் தமிழை எழுதுவதற்குத் தமிழ்ப் பிராமி, வட்டெழுத்து, தமிழ் எழுத்து ஆகிய எழுத்துகள் பயன்பட்டுள்ளன. thumb|center|600px
எகரம் பல்வேறு மொழிகளிலும் பொதுவாக உள்ள ஓர் ஒலி. தென்னிந்திய மொழிகளிலும் சில அயல் மொழிகளிலும் எகரத்தின் வரிவடிவம் எவ்வாறு உள்ளது என்பதைக் கீழுள்ள படம் காட்டுகிறது. பிராமி இந்திய மொழிகள் பலவற்றின் எழுத்து முறைகளுக்கு அடிப்படை என்னும் கருத்து உள்ளதாலும், பல தென்னிந்திய மொழிகளினதும், சிங்களம் முதலிய அயல்நாட்டு மொழிகளினதும் வரிவடிவங்கள் கிரந்தத்தை அடிப்படையாகக் கொண்டவையாகவும் இருப்பதால் பிராமி, கிரந்தம் ஆகியவற்றின் எகரத்துக்கான வரிவடிவங்கள் ஒப்பீட்டுக்காகத் தரப்பட்டுள்ளன. பிராமி, கிரந்தம் ஆகிய எழுத்து முறைகளிலும், வட இந்திய மொழிகளின் எழுத்து முறைகளிலும் எகரம் கிடையாது. ஆனால் இந்திய-ஆரிய மொழியாக வகைப்படுத்தப்பட்டுள்ள சிங்கள மொழியில் எகரம் உள்ளது. thumb|center|250px
பிரெய்லியில் எகரம்
கண்பார்வையற்றோர் படிப்பதற்கு உதவும் பிரெய்லி முறைப்படி தமிழ் எழுத்துகளை எழுதுவதற்கும் முறைகள் வகுக்கப்பட்டுள்ளன. இந்திய மொழிகளுக்கென உருவாக்கப்பட்டுள்ள "பாரதி பிரெய்லி" தமிழ் எழுத்துகளையும் உள்ளடக்கியுள்ளது. ஆறுபுள்ளி முறையைப் பின்பற்றி அமைக்கப்பட்டுள்ள இம்முறையில் ஓர் எழுத்துக்கான இடம் ஒரு வரிசையில் இரண்டிரண்டாக மூன்று வரிசையில் ஆறு புள்ளிக்கான இடங்கள் உள்ளன. இதில் இரண்டாவது வரிசையில் இடபக்கப் புள்ளியும் மூன்றாவது வரிசையில் வலப்பக்கப் புள்ளியும் புடைத்து இருப்பின் அது எ யைக் குறிக்கும். இதைக் கீழே உள்ள படம் காட்டுகிறது.
thumb|250px|center|பாரதி பிரெய்லியில் எகரம்
உசாத்துணைகள்
பகுப்பு:தமிழ் எழுத்துக்கள் பகுப்பு:ஒலிக்கோப்பு உள்ள கட்டுரைகள் பகுப்பு:காணொளிக் கோப்பு உள்ள கட்டுரைகள்
ரோமன் விக்கிப்பீடியா
ரோமன் விக்கிப்பீடியா, விக்கிப்பீடிய கலைக் களஞ்சியத்தின் ரோமன் மொழி பதிப்பு ஆகும். 2003 சூன் மாதத்தில் இது தொடங்கப்பட்டது. சனவரி மாதம் 2008ல் இதன் கட்டுரைகளின் எண்ணிக்கை ஒரு இலட்சத்தை தாண்டியது. கட்டுரைகளின் எண்ணிக்கை அடிப்படையில் இருபதாவது இடத்தில் இருக்கும் ரோமன் விக்கியில் இன்று வரை மொத்தம் கட்டுரைகள் உள்ளன. இதில் பயன்படுத்தப்படும் விக்கி முத்திரை, மற்றவற்றில் இருந்து சிறிது வேறுபடுகின்றது. பயன்பாட்டில் இருக்கும் முத்திரையில் உள்ள Й என்ற எழுத்து நீக்கப்பட்டு, பதிலாக Ă என்ற ரோமானிய எழுத்து பயன்படுத்தப்படுகின்றது.
வெளி இணைப்புகள்
பகுப்பு: மொழிவாரி விக்கிப்பீடியாக்கள்
மைகார்
மைகார் என்பது இந்தியாவின் மத்திய பிரதேசத்தில் சத்னா மாவட்டத்தில் அமைந்துள்ள நகரம் மற்றும் நகராட்சியாகும். திரிகுடா மலையில் அமைந்துள்ள இந்துக்களின் தாய் தெய்வமான சரஸ்வதி கோயிலுக்கு இந் நகர் பெயர் பெற்றது.
வரலாறு
மைகார் வரலாறு பாலியோலிதிக் யுகத்துடன் தொடர்புடையது. இந்த நகரம் முன்னர் மைகார் சமஸ்தானத்தின் தலைநகராக இருந்தது. 1778 ஆம் ஆண்டில் ஜோகிஸ் குலத்தினரால் இந்த மாநிலம் நிறுவப்பட்டது. 19 ஆம் நூற்றாண்டின் முற்பகுதியில் இந்த மாநிலம் பிரித்தானிய இந்தியாவின் ஒரு சுதேச மாநிலமாக மாறியது. மேலும் மத்திய இந்தியா நிறுவனத்தில் புந்தேல் கந்த் ஏஜன்சியின் ஒரு பகுதியாக நிர்வகிக்கப்பட்டது. 1871 ஆம் ஆண்டில் மைகார் உட்பட புந்தல் கந்த் ஏஜென்சியின் கிழக்கு மாநிலங்கள் பிரிக்கப்பட்டு மத்திய இந்தியாவில் பாகேல் கந்தின் புதிய நிர்வாகத்தை உருவாக்கின. 1933 ஆம் ஆண்டில் மைகார், மேற்கு பாகல்கண்டில் உள்ள பத்து மாநிலங்களுடன் மீண்டும் புந்தல் கந்த் ஏஜென்சிக்கு மாற்றபட்டது. இந்த மாநிலத்தை எச்.எச். மகாராஜா ஸ்ரீமந்த் சாஹேப் அக்‌ஷய் ராஜ் சிங் ஜூ தியோ பகதூர் ஆட்சி செய்தார். மாநிலத்தின் பரப்பளவு 407 சதுர மைல்கள் (1,050 கிமீ 2 ) ஆகும். 1901 ஆம் ஆண்டில் இப்பகுதியில் 63,702 மக்கள் வசித்தனர். தாம்சா நதியால் பாய்ச்சப்பட்ட இந்த மாநிலமானது மணற்கற்களை உள்ளடக்கிய வண்டல் மண்ணைக் கொண்டுள்ளது. பெரிய பகுதி காடுகளினால் சூழப்பட்டிருந்தது. மேலும் சிறு ஏற்றுமதி தொழில் நடைப்பெற்றது. 1896-1897 ஆம் ஆண்டுகளில் ஏற்பட்ட பஞ்சத்தால் அரசு கடுமையாக பாதிக்கப்பட்டது. ஜெயல்பூருக்கு வடக்கே 97 மைல் (156 கி.மீ) தொலைவில் உள்ள சத்னா மற்றும் ஜபல்பூருக்கு இடையிலான கிழக்கு இந்திய ரயில்வே (இப்போது மேற்கு மத்திய ரயில்வே ) பாதையில் மைகார் ஒரு தரிப்பிடமாக மாறியது. சன்னதிகள் மற்றும் பிற கட்டிடங்களின் இடிபாடுகளை நகரைச் சுற்றியுள்ள பகுதிகளில் காணலாம்.
புவியியல்
மைகார் நகரம் 24.27 ° வடக்கு 80.75 ° கிழக்கு என்ற புவியியல் இருப்பிடத்தில் அமையப் பெற்றுள்ளது. இது சராசரியாக 367 மீட்டர் (1204 அடி) உயரத்தைக் கொண்டுள்ளது. இந்த பகுதியில் சூலை மற்றும் ஆகத்து மாதங்களில் பெரும்பாலும் மிதமான மழை பெய்யும்.
புள்ளிவிபரங்கள்
2001 ஆம் ஆண்டு இந்திய மக்கட் தொகை கணக்கெடுப்பின்படி மைகார் நகரின் மக்கட் தொகை 34,347 ஆகும். மொத்த மக்கட் தொகையில் ஆண்கள் 52% வீதமாகவும், பெண்கள் 48% வீதமாகவும் காணப்படுகின்றனர்.
மைகார் மக்களின் சராசரி கல்வியறிவு விகிதம் 64% ஆகும். ஆண்களின் கல்வியறிவு விகிதம் 72% ஆகவும், பெண் கல்வியறிவு 56% ஆகவும் உள்ளது. மொத்த மக்கட் தொகையில் 15% வீதமானோர் ஆறு வயதுக்கு உட்பட்டவர்கள் ஆவார்கள்.
பொருளாதாரம்
மைகாரின் நிலத்தின் அடியில் சுண்ணாம்பு கிடைப்பதால் இந்த நகரம் மாநிலத்தின் மிகவும் வளர்ந்த தொழிற்துறை நகரங்களில் ஒன்றாகும். இங்கு மைகார் சீமேந்து தொழிற்சாலை அமைந்திருக்கின்றது. தொழிற்சாலை வளாகமும், நகரியமும் மைகார் நகரிலிருந்து மைகார் -விஜயராகவ்கர் சாலையில் 8 கி.மீ தூரத்தில் சர்லநகரில் அமைந்துள்ளது. கே.ஜே.எஸ் சீமேந்து தொழிற்சாலை ரேவா சாலையில் உள்ள  முக்கிய தொழிற்சாலையாகும். ரிலையன்ஸ் தனது முதல் சீமேந்து ஆலையை மைகார் அருகே கட்னி சாலையில் 2014 ஆம் ஆண்டில் திறந்தது. ஆனால் நிதி மற்றும் தொழிற்துறை பிரச்சினைகளின் காரணமாக எம்.பி. பிர்லா குழுமம் இத் தொழிற்சாலையை 2016 ஆம் ஆண்டில் வாங்கியது. மைகார் மக்களில் பெரும்பான்மையானோர் விவசாயிகள் ஆவார்கள். இவர்களின் வாழ்வாதாரம் விவசாயமாகும்.
போக்குவரத்து
மைகார் பிற நகரங்களுடன் சிறப்பாக இணைக்கப்பட்டுள்ளது. இது முக்கிய ரயில் பாதைகளினாலும், தேசிய நெடுஞ்சாலை 7 வழியாகவும் இணைக்கப்பட்டுள்ளது.
ஜவல்பூர் மற்றும் கஜுராஹோ ஆகியவை அருகில் அமைந்துள்ள விமான நிலையங்கள் ஆகும்.
சான்றுகள்
பகுப்பு:மத்தியப் பிரதேசம் பகுப்பு:சத்னா மாவட்டம்
அப்பாஸ் அலி
கேப்டன் அப்பாஸ் அலி நேதாஜியின் இந்திய தேசிய ராணுவத்தில் பணியாற்றிய சுதந்திர போராட்ட வீரர். கேப்டன் அப்பாஸ் அலி                      பிரித்தானியாவின் இந்தியப் பேரரசுக்கும், ஆங்கிலேய ராணுவத்திற்கும் எதிராக கலகம் விளைவித்தார் என்ற குற்றச்சாட்டின் பேரில், ஆங்கிலேய அரசு சிறையில் அடைத்து 1945ல் மரண தணடனை வழங்கியது. பின்னர் 1947ல் இந்திய விடுதலைக்கு பிறகு இந்திய அரசால் விடுதலை செய்யப்பட்டார்.
இந்திரா காந்தியின் நெருக்கடி நிலை பிரகடனத்தை எதிர்த்து லோக் நாயக்  ஜெயபிரகாஷ் நாராயணனுடன் தேச நலனுக்காக மீண்டும் போராடிக் கைது செய்யப்பட்டு, 1977ல் விடுதலை செய்யப்பட்டார். கேப்டன் அப்பாஸ் அலி 11-10-2014 ல் அலிகாரில் 94வது வயதில் காலமானார். ..
மேற்கோள்கள்
பகுப்பு:இந்திய விடுதலைப் போராட்ட வீரர்கள் பகுப்பு:1920 பிறப்புகள் பகுப்பு:2014 இறப்புகள் பகுப்பு:நபர்கள் பற்றிய குறுங்கட்டுரைகள் பகுப்பு:இந்திய முஸ்லிம்கள்
தனாஜி சீதரம் அஹெய்ர்
தனாஜி சீதரம் அஹெய்ர் (4 மே 1953 இல் பிறந்தார்  ) இவா் 13 வது மகாராஷ்டிரா சட்டப் பேரவையின் உறுப்பினராக இருந்துள்ளாா். இவா் சாகிாி சட்டமன்ற தொகுதியிலிருந்து தோ்ந்தெடுக்கப்பட்டாா். இவா் இந்திய தேசிய காங்கிரஸ் கட்சியை சாா்ந்தவா்.. இதற்கு முன்னா் 2004 இல் சாகிாி தொகுதியிலிருந்து தோ்ந்தெடுக்கப்பட்டாா். 12 வது லோக் சபாவிற்கு  துலே (ST) தாெகுதியிலிருந்து தாோ்ந்தெடுக்கப்பட்டாா்..
குறிப்புகள்
பகுப்பு:12வது மக்களவை உறுப்பினர்கள் பகுப்பு:1953 பிறப்புகள் பகுப்பு:வாழும் நபர்கள் பகுப்பு:மகாராட்டிர சட்டமன்ற உறுப்பினர்கள்
விளாங்காடு ஊராட்சி, காஞ்சிபுரம்
விளாங்காடு ஊராட்சி (Vilangadu Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள அச்சரப்பாக்கம் வட்டாரத்தில் அமைந்துள்ளது. இந்த ஊராட்சி, மதுராந்தகம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1137 பேர் ஆவர். இவர்களில் பெண்கள் 565 பேரும் ஆண்கள் 572 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காரியாப்சிஸ்
காரியாப்சிஸ் (Caryopsis) என்பது தவாரவியலில் ஒரு எளிய உலா்கனி வகையாகும். இது ஒற்றைச் சூலிலையினைக் கொண்ட மேம்மட்ட சுற்பையிலிருந்து உருவான சிறிய ஒற்றை விதையுடன் கொண்ட உலரா வெடியாக் கனியாகும். இதில் கனித்தோல் விதையுறையுடன் இணைந்து காணப்படுகிறது. இந்தக்கனி நிலைத்துள்ள பூவடிச் செதிலாலும், பூக்காம்புச் செதிலாலும் மூடப்பட்டுள்ளது எ.கா.நெல்.
காரியாப்சிஸ் கனிகள் தானியங்கள் என அழைக்கப்படுகிறது. இவ்வகையானது கோதுமை, நெல், சோளம் ஆகியவற்றை உள்ளடக்கிய போயேசி அல்லது கிராமினி குடும்பத்திற்கு உரிய கனி வகையாகும்.
மேற்கோள்கள்
பகுப்பு:கனியமைப்பியல்
கேக்கி தாராபூர்
கேக்கி தாராபூர் (Keki Tarapore, பிறப்பு: டிசம்பர் 17 1910, இறப்பு: சூன் 15 1986) இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 40 முதல்தர துடுப்பாட்டப் போட்டிகளிலும் கலந்து கொண்டுள்ளார்.தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1948 ல் பிரதிநிதித்துவப் படுத்தியுள்ளார்.
பகுப்பு:1910 பிறப்புகள் பகுப்பு:1986 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
சேர்ப்பில்லாக் கணங்கள்
கணிதத்தில் ஒன்றுக்கொன்று பொதுவான உறுப்புகளற்ற இரு கணங்கள் இணைப்பில்லாக் கணங்கள் அல்லது சேர்ப்பில்லாக் கணங்கள் அல்லது சேராக் கணங்கள் (disjoint sets) என அழைக்கப்படுகின்றன. எடுத்துக்காட்டாக, {1, 2, 3}, {4, 5, 6} இரண்டும் சேர்ப்பில்லாக் கணங்கள்.
A, B இரண்டும் சேர்ப்பில்லா கணங்களெனில் அவற்றின் வெட்டு வெற்றுக் கணம் ஆகும்:
I குறியீட்டுக் கணம்;  I இல் உள்ள ஒவ்வொரு i க்கும்
மேலும் இதில் அனைத்து உறுப்புக்கணங்களின் வெட்டுக்கணம் வெற்றுக் கணமாக இருக்கும்:
எடுத்துக்காட்டு: { {1}, {2}, {3}, ... } இத்தொகுப்பிலுள்ள கணங்கள் அனைத்தும் ஒன்றுக்கொன்று சேர்ப்பிலா கணங்கள். மேலும் இதன் அனைத்து உறுப்பு கணங்களின் வெட்டுக்கணமும் வெற்றுக் கணமாக உள்ளது.
கணங்களடங்கிய ஒரு கணத்தில், அதிலுள்ள அனைத்து உறுப்புக்கணங்களும் ஒன்றுக்கொன்று சேர்ப்பில்லாக் கணங்களாக இருக்கும்போது அனைத்து உறுப்புக்கணங்களின் வெட்டுக்கணமும் வெற்றுக் கணமாக இருக்கும் என்ற கூற்றின் மறுதலை உண்மை இல்லை.
எடுத்துக்காட்டு:
{ {1, 2}, {2, 3}, {3, 1} } கணத்தில்:
ஆனால் இம்மூன்று கணங்களும் ஒன்றுக்கொன்று சேர்ப்பில்லாக் கணங்கள் அல்ல.
மேற்கோள்கள்
பகுப்பு:கணக் கோட்பாடு
திலக் நகர் சட்டமன்றத் தொகுதி
திலக் நகர் சட்டமன்றத் தொகுதி, தில்லி சட்டமன்றத்துக்கான தொகுதியாகும். இது மேற்கு தில்லி மக்களவைத் தொகுதிக்கு உட்பட்டது. இது ஒரு பொதுத் தொகுதி.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 22, 46 ஆகிய வார்டுகளின் பகுதிகள் உள்ளன.
மேலும் பார்க்க
பகுப்பு:தில்லி சட்டமன்றத் தொகுதிகள் பகுப்பு:தில்லி சட்டமன்றம்
வர்கலா கடற்கரை
thumb|சூரிய அஸ்தமனம் (வர்கலா) thumb|இயற்கை ஊற்று (வர்கலா) வர்கலா கடற்கரை (Varkala Beach) பாபநாசம் கடற்கரை என்றும் அழைக்கப்பட்டுவருகிறது. இது இந்தியாவில் உள்ள, கேரள மாநிலம் திருவனந்தபுரத்திற்கு அருகில் அமைந்துள்ளது. இந்திய பெருங்கடலின் ஒரு பகுதியானஅரபிக்கடல் பகுதியில் அமைந்துள்ளது. பாபநாசம் என்னும் வார்த்தையின் பொருள், பாவங்களை துளைத்தல் என்று பொருள். இக்கடலில் நீராடுவதால் இப்பிறவியில் செய்த பாவங்கள் நீங்குவதாக நம்பிக்கை உள்ளது.
பார்த்து ரசிக்க வேண்டிய காட்சிகள்
கேரளாவில் அரபிக்கடல் பகுதியில் சிறுமலைக்குன்றுகளுக்கு மிக அருகாமையில் அல்லது ஒட்டிய கடற்கரை பரப்பு வர்கலா கடற்கரை. இங்கு உள்ள குன்றுகள் மூன்றாம் நிலை படிவப்பாறைகளால் உருவானவை. இது கேரள கடலோரப்பகுதியில் இயற்கையாக அமைந்துள்ள தனித்துவமான புவியியல் அம்சமாகும் என புவியியல் வல்லுனர்களால் இந்திய புவியியல் ஆய்வுத்துறை வாயிலாக வர்கலாவின் அமைப்பை பற்றிய முடிவை வெளியிட்டுள்ளனர். இக்குன்றுகள் எண்ணற்ற இயற்கை நீர் ஊற்றுக்களும், தாதுக்களும் கொண்டிருக்கிறது. இக்கடற்கரை நீந்துவதற்கும், சூரியகுளியலுக்கும் ஏற்ற சொர்க்கபுரியாகும். அந்திசாயும் பொழுதை இங்கிருந்து காண்பது மற்ற இடங்களை காட்டிலும் மதிப்புமிக்க காட்சியாக இருக்கும். மலை குன்றுகளின் மேல் நடைபாதை சாலையின், ஒருபுறம் தங்கும் விடுதிகளும், உணவகங்களும், சிற்றுண்டி கடைகளும், இருக்க மறுபுறம் குன்றின் கீழ் நீல கடற்கரை. நடைபாதையில் நடந்துகொண்டே கீழே கடலின் அழகினை ரசிக்கலாம். மேலும் பாபநாசம் கடற்கரைக்கு அருகிலும் சுற்றுவட்டாரத்திலும் உணவகங்களும், தங்கும் விடுதிகளும் அதிகமாக உள்ளன. இக்கடற்கரை ஒய்வுக்காக வருபவர்களையும், இயற்கையையும் அதன் ரம்மியத்தை ரசிக்கவருபவர்களையும், மற்றும் மத ஈடுபாட்டுடன் வருபவர்களையும் ஒரு சேர ஈர்க்கிறது.
அருகில் உள்ள இடங்கள்
பிரசித்தி பெற்ற ஸ்ரீ ஜனார்தனன் சுவாமிகள் கோவில் மற்றும் புகழ்மிகு சிவகிரி மடம் போன்றவை வர்கலாவிற்கு அருகாமையிலுள்ள முக்கிய இடங்களாகும். வர்கலாவில் உள்ள இரயில் நிலையத்திற்கு வர்கலா சிவகிரி இரயில்நிலையம் என இன்னொரு பெயரும் உள்ளது.
thumb|வர்கலா கடற்கரை குன்றின் பரந்த காட்சி
நில அமைவிடம்
வர்கலா அமைவிடம் 8.73°N, 76.71°W.
மேற்கோள்கள்
பகுப்பு:கேரளக் கடற்கரைகள் பகுப்பு:திருவனந்தபுரம் மாவட்டத்திலுள்ள சுற்றுலாத் தலங்கள் பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
பெரட்டா எம்9
பெரட்டா எம்9 (Beretta M9) என்பது ஒரு 9×19மிமீ கைத்துப்பாக்கி ஆகும். இதனை ஐக்கிய அமெரிக்க ஆயுதப் படைகள் 1985 இல் இணைத்துக் கொண்டது.
வெளி இணைப்புகள்
பகுப்பு:சிறுகைத்துப்பாக்கிகள்
லெனர்ட் பிளன்ட்
லெனர்ட் பிளன்ட் (Leonard Blunt, பிறப்பு: மார்ச்சு 21 1929, இறப்பு: சூலை 2005), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 15 முதல்தர துடுப்பாட்டப் போட்டிகளில் கலந்து கொண்டுள்ளார். 1942/43-1948 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
லெனர்ட் பிளன்ட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 7 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1888 பிறப்புகள் பகுப்பு:1952 இறப்புகள் பகுப்பு:1929 பிறப்புகள் பகுப்பு:2005 இறப்புகள்
என். ரி. வி அலைவரிசை
என்.ரி.வி அலைவரிசை (N.T.V) எனப்படுவது இலங்கையில் ஒளிபரப்பபட்ட ஆங்கில மொழியிலமைந்த தொலைக்காட்சி அலைவரிசை ஆகும்.
1982 ஆம் ஆண்டின் இல. 6ம் நாடாளுமன்றச் சட்டத்தின் கீழ் இலங்கை ரூபவாகினி கூட்டுத்தாபனம் (எஸ். எல். ஆர். சி) தேசியத் தொலைகாட்சி ஒளிபரப்பு நிறுவனமாக ஏற்றுக்கொள்ளப்பட்டது. இலங்கை ரூபவாகினி கூட்டுத்தாபனத்தால் நவம்பர் 18 2009 ம் திகதி தனியாக ஆங்கில மொழி நிகழ்ச்சிகளுக்கென்றே ஆரம்பிக்கப்பட்டது. இதனது ஒளிபரப்பினை மேல்மாகாணத்திற்குள் மட்டுமே பார்க்க முடிந்தது. இதன் ஒளிபரப்புப் பட்டியலில் மற்ற எஸ். எல். ஆர். சி அலைவரிசைகளில் ஒளிபரப்பப்படாத நிகழ்ச்சிகளும், ஐ அலைவரிசையின் சில தயாரிப்புகளும் இருந்தன. இது 2015-ம் ஆண்டு பிப்ரவரி திங்களில் மூடப்பட்டது.
மேற்கோள்கள்
பகுப்பு:இலங்கைத் தொலைக்காட்சி நிறுவனங்கள்
பகுப்பு:2009 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பாகோ
பாகோ (மலாய்: Pagoh; ஆங்கிலம்: Pagoh; சீனம்:巴果); என்பது மலேசியா, ஜொகூர், மூவார் மாவட்டத்தில் அமைந்துள்ள ஒரு நகரம் ஆகும். மூவார் நகரில் இருந்து 21 கி.மீ.; ஜொகூர் பாரு நகரில் இருந்து சுமார் 154 கி.மீ. தொலைவிலும் அமைந்துள்ளது.
தீபகற்ப மலேசியாவின் மேற்குக் கடற்கரையில் உள்ள முக்கிய விரைவுச் சாலையான வடக்கு-தெற்கு விரைவுசாலையில் உள்ள முக்கியச் சாலைப் பரிமாற்றங்களில் வழியாகப் பாகோவிற்குச் செல்லலாம்.
இந்த நகரம் மூவார்-லாபிஸ் (J32) சாலை (Jalan Muar-Labis); பாகோ-பாரிட் சூலோங் (J23) சாலை (Jalan Pagoh-Parit Sulong); ஆகிய இரண்டு முக்கிய சாலைகளால் இணைக்கப்பட்டு உள்ளது.
மலேசிய நாடாளுமன்றம்
மலேசிய நாடாளுமன்றத்தின் மக்களவையில் (டேவான் ராக்யாட்) பாகோ நாடாளுமன்றத் தொகுதியில், மலேசியாவின் 8-ஆவது பிரதமர் முகிதீன் யாசின் நாடாளுமன்ற உறுப்பினராக உள்ளார்.
தமிழ்ப்பள்ளிகள்
ஜொகூர், மூவார் மாவட்டம், பாகோ நகருக்கு அருகில் இருக்கும் பஞ்சூர் நகரில் ஒரு தமிழ்ப்பள்ளி உள்ளது. அதன் பெயர் லனாட்ரோன் தமிழ்ப்பள்ளி. ஜொகூர் மாநிலத்தில் தோற்றுவிக்கப்பட்ட முதல் தமிழ்ப்பள்ளி எனும் பெருமையும் இந்தப் பள்ளிக்கு உண்டு. இந்தப் பள்ளியில் 152 மாணவர்கள் பயில்கிறார்கள். 27 ஆசிரியர்கள் பணியாற்றுகிறார்கள்.
பாகோ நகரின் புறநகர்ப் பகுதியில் மேலும் ஒரு தமிழ்ப்பள்ளி உள்ளது. அதன் பெயர் பன் ஹெங் தோட்டத் தமிழ்ப்பள்ளி. இந்தப் பள்ளியில் 7 மாணவர்கள் பயில்கிறார்கள். 8 ஆசிரியர்கள் பணியாற்றுகிறார்கள். பன் ஹெங் தோட்டத்தில் பணிபுரிந்த தமிழர்கள் அருகில் உள்ள நகரங்களுக்கு மாறிச் செல்வதால், இந்தப் பள்ளியின் மாணவர் எண்ணிக்கை மிகவும் குறைந்து வருகிறது. தக்க நடவடிக்கைகள் எடுக்கப் படவில்லை என்றால் இந்தப் பள்ளியும் மூடப் படலாம்.
வெளி இணைப்புகள்
பகுப்பு:மலேசிய நகரங்கள் பகுப்பு:ஜொகூர் பகுப்பு:ஜொகூர் மாநிலத்தில் உள்ள நகரங்கள்‎
சித்தமெல்லாம் சிவமயம் (நூல்)
சித்தமெல்லாம் சிவமயம் என்பது உமா சம்பத் அவர்களால் எழுதப்பெற்ற நூலாகும். பதினெட்டு சித்தர்களின் வரலாற்றினை கதை வடிவில் இந்நூல் விளக்குகிறது. வரம் பதிப்பகம் வெளியிட்டுள்ள இந்நூலானது அரங்க.ஜோதி அவர்களின் குரலில் ஒலிப்புத்தகமாகவும் வெளியிடப்பட்டுள்ளது.
மேலும் காண்க
சித்தர்கள்
வெளி இணைப்புகள்
பகுப்பு:சித்தர்களைப் பற்றிய நூல்கள்
புல்லங்குடி ஊராட்சி
புல்லங்குடி ஊராட்சி (Pullangudi Gram Panchayat), தமிழ்நாட்டின் இராமநாதபுரம் மாவட்டத்தில் உள்ள இராமநாதபுரம் வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1398 ஆகும். இவர்களில் பெண்கள் 695 பேரும் ஆண்கள் 703 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஜேக்கப் கிரிம்
ஜேக்கப் லுட்விக் கார்ல் கிரிம் ( Jacob Ludwig Karl Grimm ) (4 ஜனவரி 1785 - 20 செப்டம்பர் 1863), லுட்விக் கார்ல் என்றும் அழைக்கப்படும் இவர், ஜெர்மனியைச் சேர்ந்த எழுத்தாளரும், மொழியியலாளரும், தத்துவவியலாளரும், சட்ட நிபுணரும், நாட்டுப்புறவியலாளரும் ஆவார். இவர் கிரிம்மின் மொழியியல் விதியைக் கண்டுபிடித்தவர். ஜெர்மன் மொழியின் மிகப்பெரிய மற்றும் மிகவும் விரிவான அகராதியான டியூட்ச்செஸ் வோர்ட்டர்பட்ச் என்பதின் இணை ஆசிரியரும் கிரிம்சின் விசித்திரக்கதைகளின் ஆசிரியராகவும் அறியப்படுகிறார். மேலும் கிரிம் சகோதரர்கள் என்று அழைக்கப்படும் இலக்கிய இரட்டையர்களில் வில்ஹெல்ம் கிரிம்மின் மூத்த சகோதரரும் ஆவார்.
புல்லங்குடி ஊராட்சி
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜேக்கப் கிரிம்
வாழ்க்கை மற்றும் புத்தகங்கள்
ஜேக்கப் கிரிம் ஜனவரி 4, 1785, ஹெஸ்ஸே-காசெலில் உள்ள ஹனாவில் பிறந்தார். இவரது தந்தை, பிலிப் கிரிம், ஒரு வழக்கறிஞராக இருந்தார். அவர் ஜேக்கப் குழந்தையாக இருந்தபோது இறந்து போனார். மேலும் இவரது தாயார் டோரோதியா மிகவும் குறைந்த வருமானத்துடன் இருந்தார். இவரது சகோதரி ஹெஸ்சேவில் ஒரு பிரபுக்களின் அரண்மனையில் பணிபுரிந்தார். அவர் குடும்பத்தை ஆதரிக்கவும் ஜேக்கப் கல்வி கற்பதற்கும் உதவினார். ஜேக்கப் தனது இளைய சகோதரர் வில்ஹெல்முடன் 1798 இல் காசெலில் உள்ள பொதுப் பள்ளிக்கு அனுப்பப்பட்டார்.
1802 ஆம் ஆண்டில், இவர் மார்பர்க் பல்கலைக்கழகத்திற்குச் சென்றார். அங்கு சட்டம் பயின்றார். இது இவரது தந்தையின் நோக்கமாக இருந்தது. இவரது சகோதரர் ஒரு வருடம் கழித்து மார்பர்கில் சேர்ந்தார்.
வான் சாவிக்னியுடனான சந்திப்பு
ஜேக்கப் கிரிம், ரோமானிய சட்டத்தில் ஒரு புகழ்பெற்ற நிபுணரான பிரெட்ரிக் கார்ல் வான் சாவிக்னியின் விரிவுரைகளால் ஈர்க்கப்பட்டார்; வில்ஹெல்ம் கிரிம், ஜெர்மன் இலக்கணப் புத்தகத்தின் முன்னுரையில், சகோதரர்களுக்கு அறிவியல் பற்றிய விழிப்புணர்வை வழங்கியதாக சாவிக்னி பாராட்டினார். சவிக்னியின் விரிவுரைகள் ஜேக்கப்பில் வரலாற்று மற்றும் பழங்கால விசாரணையின் மீதான ஆர்வத்தை எழுப்பின, இது இவரது அனைத்து வேலைகளுக்கும் அடிப்படையாக உள்ளது. சவிக்னியின் நூலகத்தில்தான் கிரிம் முதன்முதலில் போட்மரின் நடுத்தர உயர் ஜெர்மன் மின்னிசிங்கர்களின் பதிப்பையும் பிற ஆரம்பகால நூல்களையும் பார்த்தார். இது இவருக்கு அவர்களின் மொழியைப் படிக்கும் விருப்பத்தை ஏற்படுத்தியது.
ஜேக்கப் கிரிம்மின் பணி ஜெர்மனி மற்றும் அதன் கலாச்சாரம் பற்றிய இவரது கருத்துக்களுடன் வலுவாக இணைக்கப்பட்டுள்ளது. விசித்திரக் கதைகள் மற்றும் மொழியியல் ஆகிய இரண்டிலும் இவரது பணி நாட்டின் தோற்றத்தைக் கையாள்கிறது. இவர் ஒரு ஐக்கிய ஜெர்மனியை விரும்பினார். மேலும், தனது சகோதரரைப் போலவே, அரசியலமைப்பு முடியாட்சி மற்றும் பொது உரிமைகளுக்கான லிபரல் இயக்கத்தை ஆதரித்தார். 1848 ஜெர்மன் புரட்சியில், இவர் பிராங்பேர்ட் தேசிய பாராளுமன்றத்திற்கு தேர்ந்தெடுக்கப்பட்டார்.
இவர் 1863 இல் அமெரிக்கத் தத்துவ சங்கத்திற்கு தேர்ந்தெடுக்கப்பட்டார்
இறப்பு
ஜேக்கப் கிரிம் 20 செப்டம்பர் 1863 அன்று ஜெர்மனியின் பெர்லினில் தனது 78வது வயதில் இயற்கையாக இறந்தார்
வெளி இணைப்புகள்
பகுப்பு:1863 இறப்புகள் பகுப்பு:1785 பிறப்புகள்
சிவதீக்கை
சைவ நெறியில் திருமுறைகளையும் சிவாகமங்களையும் ஓதுவதற்கும், சைவ ஒழுக்கத்தை மேற்கொண்டு ஒழுகுவதற்கும் உரிய தகுதியை உண்டு பண்ணுவது சிவதீக்கை எனப்படும்.
வகைகள்
சிவதீக்கை நிராதர தீக்கை, சாதார தீக்கை என இரு வகைப்படும்.
நிராதர தீக்கை
வேறோர் ஆதாரத்தைக் கொள்ளாது சிவபெருமான் தானே நேர் நின்று செய்வது நிராதர தீக்கை எனப்படும்.
சாதார தீக்கை
வேறொரு பொருளைத் தனக்கு ஆதாரமாகக் கொண்டு இறைவன் செய்யும் தீக்கை சாதார தீக்கை எனப்படும்.
ஆதாரம்
பகுப்பு:சைவ சமயம்
நொச்சிலி ஊராட்சி
நொச்சிலி ஊராட்சி (Nochili Gram Panchayat), தமிழ்நாட்டின் திருவள்ளூர் மாவட்டத்தில் உள்ள பள்ளிப்பட்டு வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3031 ஆகும். இவர்களில் பெண்கள் 1476 பேரும் ஆண்கள் 1555 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜனக்புரி சட்டமன்றத் தொகுதி
ஜனக்புரி சட்டமன்றத் தொகுதி, தில்லி சட்டமன்றத்துக்கான தொகுதியாகும். இது மேற்கு தில்லி மக்களவைத் தொகுதிக்கு உட்பட்டது. இது ஒரு பொதுத் தொகுதி.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 17வது வார்டும், 18, 19, 51 ஆகிய வார்டுகளின் பகுதிகளும் உள்ளன.
மேலும் பார்க்க
பகுப்பு:தில்லி சட்டமன்றத் தொகுதிகள் பகுப்பு:தில்லி சட்டமன்றம்
கிறிஸ்டடெல்பியன்
கிறிஸ்டடெல்பியன் (Christadelphian) என்பது கிறிஸ்துவுக்குள் சகோதரர்கள் என்ற ஒரு அமைப்பாகும். இது 1848-ல் தொடங்கப்பட்டது. ஏறக்குறைய 55,000 உறுப்பினர்கள் இதில் இருக்கிறார்கள். 120-க்கும் மேற்பட்ட நாடுகளில் இருக்கிறார்கள். அவர்கள் பூமியில் ஒற்றுமை நிலைநாட்ட வேண்டும்,மனம் திரும்ப வேண்டும் என்று இன்றும் கற்பிக்கிறார்கள்.
உசாத்துணை
பகுப்பு:கிறித்தவ அமைப்புகள்
பட்டினத்துச் சித்தர் வாழ்வும் வாக்கும்
பட்டினத்துச் சித்தர் வாழ்வும் வாக்கும் என்பது ஜெகாதா அவர்களால் எழுதப்பெற்ற நூலாகும். இந்நூல் பட்டினத்தார் எனும் சித்தரின் வாழ்க்கை வரலாற்றினை எடுத்துரைக்கும் நூலாகும். இந்நூலை செண்பகா பதிப்பகம் வெளியிட்டுள்ளது.
மேலும் காண்க
சித்தர்கள்
வெளி இணைப்புகள்
பகுப்பு:சித்தர்களைப் பற்றிய நூல்கள்
கனெடிகட்
கனெடிகட் (Connecticut, ) ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் வடகிழக்கு பகுதியில் அமைந்துள்ளது. இதன் தலைநகரம் ஹார்ட்ஃபர்ட். ஐக்கிய அமெரிக்காவில் 5 ஆவது மாநிலமாக 1788 இல் இணைந்தது.
பிரைடு அண்டு பிரசுடைசு
பிரைடு அண்டு பிரசுடைசு (Pride & Prejudice) என்பது ஜேன் ஆஸ்டின் 1813இல் எழுதிய பிரைட் அண்ட் பிரயடஸ் எனும் புதினத்தை அடிப்படையாகக் கொண்டு ஜோ ரைட் இயக்கத்தில் 2005 ம் ஆண்டில் வெளியாகிய ஓர் பிரித்தானிய காதல்படம். இத்திரைப்படம் ஆங்கிலேய குடும்பம் ஒன்றின் ஐந்து சகோதரிகள் பற்றியும் அவர்கள் எவ்வாறு திருமணம், நன்னடத்தை, தப்பெண்ணங்கள் ஆகியவற்றைக் கையாளுகின்றார்கள் என்பதை சித்தரிக்கின்றது. கீரா நைட்லி எலிசபெத் பெணட்டின் பாத்திரத்திலும், மத்தியு மக்பெடின் எலிசபெத் பெணட்டின் காதல் விருப்பத்திற்குரிய மிஸ்டர் டார்சி ஆகவும் நடிக்கின்றனர்.
வெளியிணைப்புக்கள்
பகுப்பு:ஆங்கிலத் திரைப்படங்கள் பகுப்பு:2005 திரைப்படங்கள் பகுப்பு:யுனிவர்சல் பிக்சர்ஸ் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:பிரித்தானிய திரைப்படங்கள் பகுப்பு:பிரெஞ்சுத் திரைப்படங்கள்
ஜோன் ஆர். லானெட்டி
'''ஜோன் ஆர். லானெட்டி''' (John R. Leonetti) (பிறப்பு: ஜூலை 4, 1956) இவர் ஒரு அமெரிக்க நாட்டு ஒளிப்பதிவாளர் மற்றும் இயக்குனர் ஆவார். இவர் தி மாஸ்க், ஸ்பை ஹார்ட், ஹோனி, தி பெர்பெக்ட் மேன், இன்சீடியஸ், தி கான்ஜுரிங், இன்சீடியஸ்: சாப்டர் 2 போன்ற பல திரைப்படங்களுக்கு ஒளிப்பதிவு செய்துள்ளார். மற்றும் அன்னாபெல் உட்பட சில திரைப்படங்களை இயக்கியுள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:1956 பிறப்புகள் பகுப்பு:திரைப்பட ஒளிப்பதிவாளர்கள் பகுப்பு:அமெரிக்கத் திரைப்பட இயக்குநர்கள்
பைபென்சைல்
பைபென்சைல் (Bibenzyl) என்பது (C6H5CH2)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஈத்தேனுடைய வழிப்பெறுதியாக இச்சேர்மம் கருதப்படுகிறது. இதில் ஒரு பீனைல் குழு ஒவ்வொரு கார்பனுடனும் பிணைக்கப்பட்டுள்ளது. பைபென்சைல் ஒரு நிறமற்ற திண்மமாகும்.
தோற்றம்
ஒரு சோடி பென்சைல் இயங்குறுப்புகள் பிணைக்கப்படுவதால் உருவாகும் விளைபொருள் பைபென்சைல் சேர்மமாகும்.
டையைதரோசிடில்பெனாயிடுகள், ஐசோகுயினோலின் ஆல்கலாயிடுகள் போன்ற இயற்கை பொருட்களின் மைய உள்ளகத்தை பைபென்சைல் உருவாக்குகிறது. மார்சேன்டின்கள் என்பவை பெருவளையங்களைக் கொண்டிருக்கும் பிசு(பைபென்சைல்) குடும்பத்தைச் சேர்ந்தவையாகும்.
மேற்கோள்கள்
பகுப்பு:நீரகக்கரிமங்கள் பகுப்பு:பென்சைல் சேர்மங்கள்
போலி உம்ரிகர்
போலி உம்ரிகர் (Polly Umrigar, பிறப்பு: மார்ச்சு 28 1926, இறப்பு: நவம்பர் 7 2006) இந்திய தேசிய துடுப்பாட்ட அணியின் முன்னாள் துடுப்பாட்டக்காரர். இவர் 59 தேர்வுத் துடுப்பாட்டப் போட்டிகளிலும், 243 முதல்தர துடுப்பாட்டப் போட்டிகளிலும் கலந்து கொண்டுள்ளார்.தேர்வுத் துடுப்பாட்டப் போட்டியில், இந்திய தேசிய அணியினை இவர் 1955 – 1958 ஆண்டுகளில் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1926 பிறப்புகள் பகுப்பு:2006 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
குல்சர் அகமது
குல்சர் அகமது (Gulsher Ahmad, 3 ஆகஸ்ட் 1921 – 20 மே 2002 ) என்பவர் இந்திய தேசிய காங்கிரஸின் தலைவராக இருந்துள்ளாா். இவா் இங்கிலாந்தில் பாரிஸ்டர்  பட்டம் பெற்றவர். மேலும் இவர் மத்தியப் பிரதேசம் சட்டமன்ற சபாநாயராக தாெ்ந்தெடுக்கப்பட்டாவர். சத்னா தாெகுதியிலிருந்து சட்டமன்ற மற்றும் நாடாளுமன்ற உறுப்பினராக தாெ்ந்தெடுக்கப்பட்டாா். 1993 இல் ஹிமாச்சல்பிரதேச ஆளுநராக இருந்துள்ளாா். இவா் மத்தியப் பிரதேச மாநிலத்தை சாா்ந்தவா். இவர் மாநில சட்டசபைக்கு அமர்பாத்தானில் இருந்து போட்டியிட்டார். அவர் சத்னாவில் 2002 இல் இறந்தாா்.
இவரது மகன் சையது அகமது சட்டமன்ற உறுப்பினராகவும், அமைச்சராகவும்  (நிதி மற்றும் வணிக வரி) இருந்தவா்.
குல்சார் அகமது அவரது மகனுக்கு தாே்தலில் பிரச்சாரம்  செய்ததாக, தா்ேதல் ஆணையத்தில் குற்றம் சாட்டப்பட்டாா். இதனால் இவர் வகித்து வந்த ஆளுநா் பதவியை இராஜநாமா செய்தாா்.
குறிப்புகள்
பகுப்பு:1921 பிறப்புகள் பகுப்பு:2002 இறப்புகள் பகுப்பு:7வது மக்களவை உறுப்பினர்கள் பகுப்பு:இமாச்சலப் பிரதேச ஆளுநர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:சத்னா மாவட்ட நபர்கள்
மா. அமரேசன்
'''மா. அமரேசன்' (M. Amaresan'') இந்தியாவின் தமிழ்நாட்டைச் சேர்ந்த ஆரணி நகரில் வாழ்ந்து வரும் ஒரு தமிழ் எழுத்தாளராவார்.
விளிம்புநிலை மக்களின் பொருளாதார மேம்பாடு, சமூக நிறுவனங்களை உருவாக்குதல், பெண்ணியம், நிலவுரிமை, நீர்வளம், சுற்றுச்சூழல், நுன்நிதியம், ஆகியனவற்றை மையமாக வைத்து எழுதி வருவதோடு புத்தசமய ஆய்வாளராகவும் அறியப்படுகிறார்.
கல்வி
கரிக்காத்தூர், அரக்கோணம், ஆரணி என பல்வேறு ஊர்களில் தொடக்கக் கல்வியை முடித்த அமரேசன் சென்னை தண்டையார்ப்பேட்டையில் உயர்நிலைக் கல்வியை முடித்தார். அழகப்பா பல்கலைக்கழகத்தில் பொதுநிர்வாகத்தில் இளநிலைப் பட்டப்படிப்பும், முதுகலை சமூகவியல் பட்டத்தை சேலம் வினாயகாமிசன் பல்கலைக்கழகத்திலும், தமிழ் பல்கலைக்கழகத்தில் முதுநிலை சமூகப்பணி பட்டமும் பெற்றார்.
தொழில்
1995 ஆம் ஆண்டு முதல் 2012 ஆம் ஆண்டு வரை தமிழகம் மற்றும் புதுச்சேரியில் உள்ள பல்வேறு உரிமைசார் தொண்டு மற்றும் நுண்நிதி நிறுவனங்களிலும் இவர் களப்பணியாளர் முதல் ஒருங்கிணைப்பாளர் வரையிலான பதவிகளில் பணிபுரிந்தார். 2013 ஆம் ஆண்டிலிருந்து 2016 ஆம் ஆண்டுவரை தமிழ்நாடு அரசாங்கத்தின் ஒப்பந்த பணியாளராகவும், புதுவாழ்வுத் திட்டத்தில் உதவி திட்ட மேலாளராகவும் பணிசெய்தார். தற்போது பீகார் மாநிலத்தில் உள்ள பீகார் கிராமிய ஊரக கிராமிய ஊரக வாழ்வாதார மேம்பாட்டு சங்கத்தில் தமிழ்நாடு தன்னார்வ வள மையத்தின் ஒப்பந்த பணியாளராகப் பணிபுரிகிறார்.
எழுதிய புத்தகங்கள்
மறுமலர்ச்சி இதழில் தொடங்கிய அமரேசனின் கட்டுரைப் பயணம் புதிய கோடங்கி, காக்கைச் சிறகினிலே, புதிய பார்வை, தமிழ்ச்செல்வி போன்ற இதழ்களிலும் தொடர்ந்தது. அறம் பதிப்பகம் என்ற பெயரில் ஒரு பதிப்பகத்தையும் அமரேசன் நடத்தி வருகிறார்.
மேற்கோள்கள்
பகுப்பு:1968 பிறப்புகள் பகுப்பு:வாழும் நபர்கள் பகுப்பு:தமிழக எழுத்தாளர்கள் பகுப்பு:திருவண்ணாமலை மாவட்ட நபர்கள்
பல்குன்றக் கோட்டம்
பல்குன்றக் கோட்டம் என்பது சங்ககாலத்தில் செங்கண்மா என்னும் ஊரைத் தன்னகத்தே கொண்டு விளங்கிய ஆட்சிப் பகுதி.
பத்துப்பாட்டு என்பது சங்ககால நூல்கள் 10 அடங்கிய ஒரு தொகுப்பு. அந்தத் தொகுப்பில் இடம் பெற்றுள்ள நூல்களில் ஒன்று மலைபடுகடாம். இந்த நூலைப் பாடியவர் இரணியமுட்டத்துப் பெருங்குன்றூர்ப் பெருங்கௌசிகனார் என்னும் புலவர். அவர் அந்த நூலில் நன்னன் என்னும் வள்ளலிடம் தான் பெற்றுவந்த கொடையின் பெருமையைக் கூறிக் கூத்தர்களை அவனிடம் ஆற்றுப்படுத்துகிறார். அந்த நன்னன் இன்னான் என்று கூறும் அந்த நூலின் கொளுக்குறிப்பு அவன் பெயரைச் “பல்குன்றக் கோட்டத்துச் செங்கண்மாத்து வேள் நன்னன் சேய் நன்னன்” எனக் குறிப்பிடுகிறது. இதில் செங்கண்மா என்பது அவன் இருந்த ஊர். அந்த ஊர் பல்குன்றக் கோட்டம் என்னும் ஆட்சிப் பகுப்பின் கீழ் இருந்தது.
இந்தப் பல்குன்றக் கோட்டம் எது என்பதில் இருவேறு கருத்துகள் உள்ளன. அது பல குன்றங்கள் நிறைந்த பகுதி என்பதை அதன் பெயர் தெளிவுபடுத்துகிறது.
திருவண்ணாமலையை அடுத்துள்ள செங்கம் என்னும் ஊர்தான் சங்ககாலச் செங்கண்மா என்று குறிப்பிடுகின்றனர்.
செங்கண்மா செல்லும்போது ‘ஆரிப் படுகர்’ அளிக்கும் விருந்தைப் பெறலாம், வழுக்குப்பாறை ஆறுகளைக் கடந்து செல்லவேண்டும் என்பது போன்ற குறிப்புகள் நூலில் வருவதால் செங்கண்மா என்பது சேரநாட்டின்கண்ணதோர் ஊர் ஆகலாம் எனக் கருதுவாரும் உண்டு.
அடிக்குறிப்பு
பகுப்பு:சங்க காலப் புவியியல்
சிரமேல்குடி ஊராட்சி
சிரமேல்குடி ஊராட்சி (Siramelgudi Gram Panchayat), தமிழ்நாட்டின் தஞ்சாவூர் மாவட்டத்தில் உள்ள மதுக்கூர் வட்டாரத்தில் அமைந்துள்ளது. இந்த ஊராட்சி, பட்டுக்கோட்டை சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1767 ஆகும். இவர்களில் பெண்கள் 899 பேரும் ஆண்கள் 868 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குதிரை வாகனம்
குதிரைவாகனம் என்பது இந்து சமயப் புராணங்களின்படி சாஸ்தா, கல்கி, சூரியன், சந்திரன் ஆகியோரின் வாகனமாகும். இந்துக்கோயில்களில் திருவிழாக்களின் பொழுது அந்தந்த கோயில் உற்சவமூர்த்திகள் ஊர்வலத்தில் எழுந்தருளும் வாகனங்களில் ஒன்றாக குதிரைவாகனமும் உள்ளது. தமிழ்நாட்டின். கிருட்டிணகிரி மாவட்டம், ஒசூர் சந்திர சூடேசுவரர் கோயில் மாசி மாதம் நடக்கும் தேர் திருவாழாவின்போது தேர்த் திருவிழாவுக்கு முந்தைய நாட்களில் நடக்கும் உற்சவங்களில் குதிரைவாகன உற்சவமும் ஒன்று.
இவ்வாறு குதிரைவாகனத்தில் கடவுளர் ஊர்வலம் வருதலை குதிரைவாகன சேவை என்று அழைக்கின்றனர்.
வாகன அமைப்பு
குதிரை வாகனமானது மரத்தால் செய்யப்பட்டு, மேற்புரம் உலோகத் தகடுகளால் காப்பும், அழகும் செய்யப்பட்டுகின்றன. குதிரைக்கு இறக்கைகள் உள்ளது போல வடிவமைக்கப்பட்டு, அது பாய்ந்து செல்வது போன்ற தோற்றத்தில் உள்ளது. குதிரை வாகனத்தின் மீது உற்சவரை அமர்த்த ஏதுவாக இரும்பால் தாங்கு பலகைகள் கூடுதலாக அமைக்கப்படுகின்றன.
வெளி இணைப்புகள்
பகுப்பு:இந்து சமய கோயில் வாகனங்கள் பகுப்பு:சிலைகள்
மலேசிய உள்நாட்டுப் பாதுகாப்புச் சட்டம்
மலேசிய உள்நாட்டுப் பாதுகாப்புச் சட்டம் (இசா) என்பது (மலாய்: Akta Keselamatan Dalam Negeri, ஆங்கிலம்: Internal Security Act) மலேசியாவில் பயன்படுத்தப்படும் ஒரு தடுப்புக் காவல் சட்டம் ஆகும். 1957ஆம் ஆண்டு, பிரித்தானியர்களிடம் இருந்து மலாயா சுதந்திரம் பெற்றதும் இந்தச் சட்டம் இயற்றப்பட்டது. எவ்விதக் குற்றச்சாட்டுகளும் இல்லாமல், தனிமனிதர் ஒருவரைச் சந்தேகத்தின் பேரில், விசாரணை இல்லாமல் இரண்டு ஆண்டுகள் தடுத்து வைக்க இந்தச் சட்டம் வகை செய்கிறது.
இந்தச் சட்டத்தின் கீழ், தொழில்சங்கவாதிகள், மாணவர்த் தலைவர்கள், அரசியல்வாதிகள், கல்வியாளர்கள், மனித உரிமைப் போராட்டவாதிகள் போன்றோர் கைது செய்யப்பட்டுள்ளனர். அண்மைய காலங்களில் வலைப் பதிவாளர்களும் ஊடகவியலாளர்களும் தடுத்து வைக்கப்பட்டனர். 2013 ஆம் ஆண்டு ஜனவரி 31 வரை, 10,883 பேர் கைது செய்யப்பட்டு தடுப்புக் காவலில் சிறை வைக்கப்பட்டுள்ளனர். இவர்களில் பெரும்பாலோர் விடுவிக்கப்பட்டு விட்டனர்.
இந்த உள்நாட்டுப் பாதுகாப்புச் சட்டத்தில் மாற்றம் செய்யப்பட்டு புதிதாக, வேறு இரு சட்டங்கள் கொண்டு வரப்படும் என்று பிரதமர் நஜீப் துன் ரசாக் 2011 செப்டம்பர் 15ஆம் தேதி அறிவித்தார். குற்றச் செயல் பாதுகாப்பு (சிறப்பு காவல் நடவடிக்கைகள்) சட்டம் 2012 எனும் பெயரில் புதிய சட்டம் உருவாக்கப்பட்டு, நாடாளுமன்றத்திலும் நிறைவேற்றம் கண்டது. 2012 ஜூன் 18இல் மாமன்னரின் சம்மதத்திற்காகத் தாக்கலும் செய்யப்பட்டது. ஆனால், இது நாள் வரையில் அந்தப் புதியச் சட்டம் அமல்படுத்தப்படவில்லை. அதன் தொடர்பாக, மலேசிய உள்துறை அமைச்சரும் எந்த அறிவிப்பையும் வெளியிடவில்லை.
வரலாறு
தடுப்புக் காவல் முறையை 1948இல் மலாயாவை ஆட்சி செய்த பிரித்தானியர்கள் நடைமுறைக்கு கொண்டு வந்தனர். மலாயா அவசரகாலத்தின் போது, மலாயா கம்யூனிஸ்டு கட்சியினர் ஆயுதம் தாங்கிய கிளர்ச்சிகளை மேற்கொண்டு வந்தனர். அவர்களை ஒடுக்குவதற்காக, தடுப்புக் காவல் முறை மலாயாவில் அமலுக்கு வந்தது. அன்றைய காலத்தில், அதாவது 1948இல், தடுப்புக் காவல் முறை ஓர் அவசரகாலச் சட்டமாகப் பிரகடனம் செய்யப்பட்டிருந்தது. அந்தச் சட்டம் இயற்றப்படுவதற்கு மூல காரணமாக இருந்தவர் சர். எட்வர்ட் ஜெண்ட் எனும் பிரித்தானிய உயர் ஆணையர் ஆகும்.
அவசரகாலச் சட்டத்தின் கீழ் ஒருவரைத் தற்காலிகமாக, ஓர் ஆண்டு காலத்திற்குத் தடுப்பு காவலில் வைக்க முடியும். வன்முறைகளைக் கட்டுப்படுத்துவதே அந்தச் சட்டத்தின் தலையாய நோக்கமாக இருந்தது. 1960ஆம் ஆண்டு மலாயாவில் அவசர காலம் முடிவுக்கு வந்தது. 1948ஆம் ஆண்டு மலாயா அவசரகாலச் சட்டமும் நீக்கம் செய்யப்பட்டது.
அனைத்துலக மனித உரிமைக் கழகம்
ஆனால், மலாயா அவசரகாலச் சட்டத்திற்குப் பதிலாக, 1960ஆம் ஆண்டு மலேசிய அரசியலமைப்பின் 149வது விதியின்படி, புதிய உள்நாட்டுப் பாதுகாப்புச் சட்டம் இயற்றப்பட்டது. இருப்பினும், மலாயா அவசரகாலச் சட்டத்திற்கு இணையான தடுப்புக் காவல் முறை மட்டும், இதுநாள் வரையிலும் தக்க வைக்கப்பட்டுள்ளது. அனைத்துலக மனித உரிமைக் கழகத்தின் கண்டனத்திற்கும் உள்ளாகி வருகிறது.
மலாயாவின் அவசரகாலத்தின் போதும், அதன் பின்னரும் கம்யூனிச செயல்பாடுகளை முற்றிலும் தவிர்ப்பதே, உள்நாட்டுப் பாதுகாப்புச் சட்டத்தின் முக்கிய நோக்கமாக இருக்கும் என்று வலியுறுத்தப்பட்டது. உள்நாட்டுப் பாதுகாப்புச் சட்டத்தின் மிகைப்படியான அதிகாரம் தவறாகப் பயன்படுத்தப்படமாட்டாது என்று மலேசியாவின் முதல் பிரதமர் துங்கு அப்துல் ரகுமான் உறுதியாகவும் திடமாகவும் வாக்குறுதி அளித்து இருந்தார்.
கமுந்திங் தடுப்பு மையம்
அரசியல்வாதிகள் பலர் கைது செய்யப்பட்டு கமுந்திங் தடுப்பு மையம், சுங்கை ரெங்கம் தடுப்பு முகாம்களில் காவலில் வைக்கப்பட்டனர். இந்தக் கைது நடவடிக்கைகள், பொதுமக்களிடையே பலமான அதிருப்திகளையும், மனக்கசப்புகளையும் ஏற்படுத்தி வந்தன. ஆளும் கட்சியின் அரசியல் நிலைத் தன்மையில் குறை காண்பவர்களின் மீது அந்தச் சட்டம் எகிறிப் பாய்ந்தது.
சட்டத்தில் திருத்தம்
மலேசிய உள்நாட்டுப் பாதுகாப்புச் சட்டத்தைத் திருத்தி அமைப்பதில், அரசாங்கம் இறுதிக் கட்டத்தில் இருப்பதாக, மலேசியாவின் உள்துறை அமைச்சராக இருக்கும் டத்தோ ஸ்ரீ இசாமுடின் துன் உசேன் கூறியுள்ளார். அந்தத் திருத்தகத்தில் ஐந்து முக்கிய கூறுகள் கவனத்தில் எடுத்துக் கொள்ளப்படும் என்றும் அவர் அறிவித்துள்ளார். அந்த ஐந்து கூறுகள்:
உள்துறை அமைச்சருடன் பேச்சுவார்த்தை
உள்துறை அமைச்சருடன் பேச்சுவார்த்தை நடத்திய அமைப்புகள்:
விகாஸ்புரி சட்டமன்றத் தொகுதி
விகாஸ்புரி சட்டமன்றத் தொகுதி, தில்லி சட்டமன்றத்துக்கான தொகுதியாகும். இது மேற்கு தில்லி மக்களவைத் தொகுதிக்கு உட்பட்டது. இது ஒரு பொதுத் தொகுதி.
மலேசிய உள்நாட்டுப் பாதுகாப்புச் சட்டம்
உள்துறை அமைச்சருடன் பேச்சுவார்த்தை
அந்தப் பேச்சுவார்த்தைகளுக்குப் பின்னர் அரசாங்கம் அது தொடர்பாக ஓர் அறிக்கையை வெளியிட்டது. விசாரணயின்றி தடுத்து வைக்கப்படும் முறை அகற்றப்பட மாட்டாது என்று அறிவித்தது.
விகாஸ்புரி சட்டமன்றத் தொகுதி
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 47வது வார்டும், 48வது வார்டின் பகுதியும் உள்ளன.
மலேசிய உள்நாட்டுப் பாதுகாப்புச் சட்டம்
மேற்கோள்கள்
பகுப்பு:மலேசியாவில் சட்டம் பகுப்பு:மலேசியாவில் மனித உரிமைகள் பகுப்பு:மலேசியாவில் அரசியல்
கூடு விட்டு கூடு பாய்தல்
கூடு விட்டு கூடு பாய்தல் என்பது ஒரு உடலினைவிட்டு மறு உடலுக்கு தனது உயிரினை கொண்டு செலுத்தும் கலையாகும். இக்கலைக்கு பரகாயா பிரவேசம் என்ற மற்றொரு பெயருமுண்டு. இதனை சித்தர்கள் அறிந்திருந்தனர் என்றும், திருமூலர் போன்ற சித்தர்கள் இக்கலையை பயன்படுத்தினர் என்றும் சித்தரியல் நூல்கள் தெரிவிக்கின்றனர்.
திருமூலர்
கூடுவிட்டு கூடு பாய்தல் கலை அறிந்தவரான திருமூலர் தன்னுடைய வாழ்வில் மூன்று முறை இக்கலையை பயன்படுத்தி வேறு உடலுக்குள் தன்னுடைய உயிரைச் செலுத்தியதாக திருமூலர் வரலாறு கூறுகிறது.
வெளி இணைப்புகள்
பகுப்பு:சித்தரியல்
சர்வதேச நிலையான பெயர் அடையாளங்காட்டி
சர்வதேச தரநிலை அடையாள அடையாளங்காட்டி( ISNI ) என்பது புத்தகங்கள், தொலைக்காட்சி நிகழ்ச்சிகள் மற்றும் பத்திரிகை கட்டுரைகள் போன்ற ஊடக உள்ளடக்கம் பங்களிப்பாளர்களின் பொது அடையாளங்களை தனித்துவமாக அடையாளங்காணும் ஒரு அடையாளமாகும். இத்தகைய அடையாளங்காட்டி 16 இலக்கங்களைக் கொண்டுள்ளது. இது விருப்பமாக நான்கு தொகுதிகள் பிரிக்கப்பட்டு காட்டப்படும்.
[Http://www.iso.org/iso/iso_catalogue/catalogue_tc/catalogue_detail.htm?csnumber=44292 வரைவு சர்வதேச தரநிலை 27729;] போன்ற சர்வதேச தரத்திற்கான சர்வதேச அமைப்பு (ஐ.ஒ.) 2012 ஆம் ஆண்டு மார்ச் மாதம் 15 ஆம் தேதி வெளியிடப்பட்டது. ISO தொழில்நுட்பக் குழு 46, துணைக்குழு 9 (TC 46 / SC 9) தரநிலையின் வளர்ச்சிக்கு பொறுப்பாகும்.
ஐ.எஸ்.என்.ஐ வேறுவிதமாக குழப்பம் விளைவிக்கக்கூடிய பெயர்களைக் குழப்புவதற்கு பயன்படுத்தப்படலாம், மேலும் ஊடகத் தொழில்களின் அனைத்து பிரிவுகளிலும் சேகரிக்கப்பட்டுப் பயன்படுத்தும் பெயர்களைப் பற்றிய தரவுகளை இணைக்கிறது.
ISNI இன் பயன்கள்
ISNI ஆனது தனித்துவமான எண்ணைப் பயன்படுத்தி அடையாளம் காணப்பட வேண்டிய ஒரு அடையாளத்தை (ஆசிரியரின் புனைபெயர் அல்லது பதிப்பாளர்) பயன்படுத்தி பயன்படுத்தப்படுகிறது. இந்த தனிப்பட்ட எண்ணானது பின்வருவனவற்றில் அடையாளம் காணக்கூடிய பல அடையாளங்காட்டிகளோடு இணைக்கப்படலாம், இது ஊடகத் தொழில்களின் பெயர்கள் மற்றும் பிற அடையாள அடையாளங்களை அடையாளம் காண பயன்படுத்தப்படுகிறது.
அத்தகைய எண்ணைப் பயன்படுத்துவதற்கான ஒரு உதாரணம், இசை மற்றும் கவிதைகள் ஆகிய இரண்டும் எழுத்தாளராகவும் இருக்கும் ஒரு இசைக்கலைஞரின் அடையாளமாகும். ISNI முறைமையில், பல தனிப்பட்ட மற்றும் பொது அடையாள அமைப்புகள் மூலம் பல தரவுத்தளங்களில் தற்போது அவர் அடையாளம் காணப்படலாம், அவர் ஐ.என்.என்.ஐ. பல்வேறு தரவுத்தளங்கள், அந்த குறிப்பிட்ட அடையாளத்தைப் பற்றிய தரவு பரிமாற்றங்கள், உரை சரங்களை ஒப்பிட்டுப் போன்ற குழப்பமான முறைகள் மூலம் பரிமாறிக்கொள்ள முடியாது. 'ஜான் ஸ்மித்' ஒரு தரவுத்தளத்தில் அடையாளம் காணும்போது ஆங்கில மொழி உலகில் அடிக்கடி குறிப்பிடப்பட்ட உதாரணம் சிரமம். 'ஜான் ஸ்மித்' பல பதிவுகள் இருக்கும்போது, குறிப்பிட்ட 'ஜான் ஸ்மித்' தேவைப்படும் சாதனையை இது குறிப்பிடுகிறது.
அட்டவணை தகவலைப் பகிர்வதற்கு போது ISNI நூலகங்களுக்கும் காப்பகங்களுக்கும் பயன்படுத்தலாம்; ஆன்லைன் மற்றும் தரவுத்தளங்களில் தகவல்களுக்கு மிகவும் துல்லியமான தேடலுக்காக, தேசிய எல்லைகள் மற்றும் டிஜிட்டல் சூழலில் உரிமைகளை மேலாண்மை செய்ய உதவுகிறது.
வெளியிணைப்புகள்
பகுப்பு:ஐ.எசு.ஓ சீர்தரங்கள்
இசுடெல்லர்டிரோன்
இசுடெல்லர்டிரோன் [Stellardrone] என்பது மின்னணு இசை வகையில் ஒன்றான சூழிசையை உருவாக்கும் எட்கராசு சாகேவிசியசு (Edgaras Žakevičius) என்ற இசையமைப்பாளரின் புனைபெயர். 1987ல் லிதுவேனியா நாட்டின் வில்னியசில் பிறந்த இவர் 2007லிருந்து இசையமைக்கத் தொடங்கினார்.
இசை
கணினியிசைத் தொழில்நுட்பத்தைக் கொண்டு உருவாக்கப்படும் ரீசன், ஏபில்டன் லைவ், ஆடாசிட்டி உள்ளிட்ட மென்பொருள்களைப் பயன்படுத்தியே எட்கராசு இசை அமைக்கின்றார்; இசையில் முறையான பயிற்சி இல்லையெனினும் நீங்காத ஆர்வம் மட்டுமே தொடர்ந்து இவர் இசையை உருவாக்கக் காரணமாகின்றது. பிரையன் ஈனோ, கிளாசு இசுகூல்சு, பீட் நாம்லுக், ஜான் செர்ரீ ஆகியோரின் இசை மூலம் தன் இசையமைப்பிற்கான அகத்தூண்டலைப் பெறுவதாகக் குறிப்பிடுகின்றார்.
பெரும்பாலானோரைச் சென்றடைவதற்காகவும் கலைநயம் பாராட்டும் சமூகத்தைப் பேணுவதற்காகவும் இசையை உருவாக்குவோருக்கும் கேட்போருக்கும் இடையே ஒருமித்த உணர்வை உருவாக்குவதற்காகவும் இவர் உருவாக்கும் இசைத் தொகுப்புகளை கட்டணமின்றியே வெளியிடுகின்றார்.
மேற்கோள்கள்
பகுப்பு:இசையமைப்பாளர்கள் பகுப்பு:1987 பிறப்புகள் பகுப்பு:வாழும் நபர்கள்
கான்ட் விளக்கப்படம்
கான்ட் விளக்கப்படம் அல்லது கான்ற் அட்டவணை என்பது கென்றி கான்ற் இனால் மேம்படுத்தப்பட்ட ஒரு செயற்திட்டப் பணிக் கூறுகளின் (terminal elements) கால அட்டவணையை எடுத்துரைக்கும் ஒரு வகை பட்டை விளக்கப் படம் ஆகும். கென்றி கான்ற், இந்த விளக்கப்படத்தினை 1910-1915 காலகட்டத்தினில் உருவாக்குகிறார். இது ஒரு பணிக் கூறு எப்போது தொடங்குகிறது, எப்பொழுது முடிகிறது, அதன் சார்புநிலைகள் எவை போன்றவற்றை காட்சிப்படுத்துகிறது.
விளக்கம்
கான்ற் விளக்கப்படம் ஒரு வகையான செவ்வக விளக்கப்படம் ஆகும், இது திட்டங்களை அட்டவணைப்படுத்துகிறது. இந்த விளக்கப்படம் செங்குத்து அச்சில்(Y) செய்யப்படும் பணிகளையும், கிடைமட்ட அச்சில் (X) அதற்குண்டான கால அளவையும் பட்டியிலிடுகிறது. வரைபடத்தின் செவ்வகபட்டியின் அகலமானது ஒவ்வொரு பணியின் கால அளவை காட்டுகிறது. கான்ற் விளக்கப்படம் திட்டத்தின் கீழுள்ள ஒவ்வொரு பணிகளின் ஆரம்ப மற்றும் முடிவு நாட்களை விளக்குகிறது. செயல்திட்டத்தின் பணி உடைப்பு கால அட்டவணையானது பணிப் பகுதிகளின் சுருக்கங்கள் மற்றும் இறுதிப் பகுதியை உண்டாக்குகிறது. நவீன கான்ற் விளக்கப்படம் செயல்பாடுகளுக்கிடையுள்ள சார்புநிலை (செயற்திட்ட மேலாண்மை) தொடர்புகளைக் காட்டுகிறது. கான்ற் வரைபடங்கள் திட்டத்தின் தற்போதைய நிலையினை அட்டவணைப்படுத்த, இன்றைய தேதியில் "TODAY" என்ற செங்குத்தான குறீயிட்டின் முலம் முடிக்கப்பட்ட சதவீதம் வண்ணங்களுடனும் காட்டப்படும். இந்த வரைபடம் சிக்கலான பணிகளை வரையறுத்தும் அதற்கு முன்னுரிமை அளிப்பதையும் காட்டுகிறது.
கான்ட் வரைபடங்கள் சிலநேரங்களில் பார் விளக்கப்படங்களுடன் ஒப்பிடப்படுகின்றன.
கான்ட் வரைபடங்கள் தொடக்கத்தில் "முன்னதாக ஆரம்பிக்கும் கால முறையை" பயன்படுத்தி உருவாக்கப்படும், அங்கு முந்தைய பணி முடிந்தவுடன் அடுத்த பணி உடனே ஆரம்பிக்கும் வண்ணம் அட்டவணையிடப்பட்டிருக்கும். இந்த முறை கூடுதல் நேரத்தினை ஒவ்வொரு பணிக்கும் ஏற்படுத்தி தரும்.
உதாரணம்
பின்வரும் அட்டவணையில் 7 செயல்திட்டங்கள் உள்ளன, முறையே a முதல் g வரை பெயரிடப்பட்டுள்ளன. சில செயல்திட்டங்களை ஒரே நேரத்தில் செய்யலாம், முறையே (a & b) ஆகும். சில செயற்திட்டங்கள் முந்தைய திட்டங்கள் முடிந்தபொழுதே தொடங்க முடியும், உதாரணமாக (c and d திட்டங்களானது, a செயற்திட்டம் முடிந்தபிறகே தொடங்கமுடியும்). ஒவ்வொரு செயற்பாட்டுக்கும் முன்று கால அளவுகள் உள்ளன, திட்டமிடப்பட்ட கால அளவு (O), சராசரியான கால அளவு (M) மற்றும் திட்டமிடப்படாத கால அளவு (P). எதிர்பார்க்கப்படும் கால அளவானது(TE) பின்வரும் விதிமுறைகளை கொண்டு கணக்கீடப்படுகிறது(O + 4M + P) ÷ 6).
இதன் பிறகு ஒருவர் கான்ற் விளக்கப்படத்தினை வரையலாம்.
சான்றுகள்
பகுப்பு:செயற்திட்ட மேலாண்மை வரைபடங்கள்
பூட்டான் மாவட்டங்கள்
பூட்டான் இராச்சியம் 20 மாவட்டங்களாக பிரிக்கப்பட்டுள்ளது .தெற்காசியாவில் இமயமலையின் கிழக்கு சரிவுகளில் பூட்டான் சீனாவின் திபெத் தன்னாட்சி பிராந்தியத்திற்கும், இந்தியாவின் அருணாச்சலப் பிரதேச மாநிலத்திற்கும் இடையில் அமைந்துள்ளது.
பூட்டானின் மாவட்டங்கள் சோங்காக்ஸ் என அழைக்கப்படுகிறது. இது பூட்டானின் அரசியலமைப்பின் கீழ் வர்த்தகத்தை ஒழுங்குபடுத்துதல், தேர்தல்களை நடத்துதல், உள்ளூர் அரசாங்கங்களை உருவாக்குதல் போன்ற பல அதிகாரங்களையும் உரிமைகளையும் கொண்டுள்ளது. 2009 ஆம் ஆண்டின் உள்ளாட்சி அமைப்பு சட்டம் உள்துறை மற்றும் கலாச்சார விவகார அமைச்சகத்தால் மேற்பார்வையிடப்பட்ட 20 மாவட்டங்களில் ஒவ்வொன்றிலும் உள்ளூர் அரசாங்கங்களை நிறுவியது..
புள்ளி விவரங்கள்
2017 கணக்கெடுப்பின் படி, திம்பு பகுதி 138.736 குடியிருப்பாளர்கள் கொண்ட மிகவும் அதிக மக்கள் தொகை கொண்ட மாவட்டம் ஆகும்; அடுத்து  3,952 குடியிருப்பாளர்களுடன் காசா மிகக் குறைந்த மக்கள் தொகையைக் கொண்டுள்ளது. ஒரு கி.மீ 2 க்கு 67.1 பேர் வசிக்கும் திம்பு நகரம் மிகவும் அடர்த்தியாக உள்ளது, அதே நேரத்தில் காசாவில் கி.மீ 2.க்கு 1.3 நபர்களைக் கொண்ட மிகக் குறைந்த அடர்த்தியாகும். நிலப்பரப்பின் மிகப் பெரிய மாவட்டம் 4,308 கிமீ 2 ஐ உள்ளடக்கிய வாங்டூ ஃபோட்ராங் ஆகும், அதே சமயம் சிறியது சிராங் ஆகும், இது 639 கிமீ 2 ஐ உள்ளடக்கியது சிராங், 639 கிமீ 2ஐ உள்ளடக்கியது.
இடைக்கால பூட்டான் மாகாணங்கள் அல்லது டொங்ஸ் (அரண்மனைகள் / கோட்டைகள்) தலைமையிடமாகக் கொண்ட பகுதிகளாக ஒழுங்கமைக்கப்பட்டன, அவை சுற்றியுள்ள பகுதிகளுக்கு நிர்வாக மையங்களாக செயல்பட்டன. நான்காவது (பூட்டான் மாநிலத் தலைவர்) டிரக் கியால்ப்போ ஜிக்மே சிங்கே வாங்சுக்,  தலைமையில் உள்ளூர் நிர்வாகத்தின் பரவலாக்க செயல்முறை 1981 இல் தொடங்கியது  ஒரு மாவட்ட மேம்பாட்டுக் குழு  ஒவ்வொரு மாவட்டத்திலும்  புதிதாக உருவாக்கப்பட்டது.
மண்டலங்கள்
1988 மற்றும் 1989 ஆம் ஆண்டுகளில் நான்கு சோங்டேக்கள் (மண்டலங்கள்) நிறுவப்பட்டன: மண்டலம் I, நான்கு மேற்கு மாவட்டங்கள் உட்பட சுகாவில் அமைந்திருக்கிறது; மண்டலம் II, நான்கு மேற்கு-மத்திய மாவட்டங்கள் உட்பட, திம்புவில் அமைந்திருக்கிறது; மண்டலம் III, நான்கு கிழக்கு-மத்திய மாவட்டங்கள் உட்பட, கெயில்க்பக்கில் அமைந்திருக்கிறது; மற்றும் மண்டலம் IV, ஐந்து கிழக்கு மாவட்டங்கள் உட்பட, யோன்பூலாவில் அமைந்திருக்கிறது.
குறிப்புகள்
பகுப்பு:பூட்டான் மாவட்டங்கள் பகுப்பு:பூட்டான்
லட்சுமாபுரம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பவத்திரி
சங்ககாலத்தில் தொண்டை நாட்டில் இருந்த ஊர் பவத்திரி.
அக்காலத்தில் அதனைத் தலைநகராகக் கொண்டு ஆண்ட அரசன் பொலம்பூண் திரையன்.
இந்த ஊர் ‘பல்பூங் கானல்’ எனச் சிறப்பிக்கப்படுவதால் கானல் இருக்கும் கடற்கரைப் பகுதியில் இருந்தது என்பது தெளிவாகிறது.
தலைவியின் அழகு இந்த ஊர்போல் பொலிவுடன் திகழ்ந்தது எனப் பாடல் கூறுவதால் இந்த ஊரின் அழகை உணரமுடிகிறது.